Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 520/13)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„Saint-Pourçain“

PDO-FR-A0586-AM03

Datum obvestila: 26. oktobra 2021

OPIS ODOBRENIH SPREMEMB IN RAZLOGI ZANJE

1. Uradni geografski kodeks

Občine na geografskem območju so bile posodobljene po uradnem geografskem kodeksu.

Obseg območja ostaja enak.

Enotni dokument je spremenjen v točki 6.

2. Sorte vinske trte

Sorta sacy B je prestavljena iz kategorije dodatne sorte vinske trte v kategorijo glavne sorte vinske trte. Ta razvoj sledi povečanju mogočega deleža te sorte vinske trte v zvrsteh. Sorta sacy B je lokalna sorta vinske trte na območju označbe, s tem povečanjem pa se bo okrepila lokalna identiteta vin.

Ta sprememba ne vpliva na enotni dokument.

3. Višina listja

V specifikaciji proizvoda je določeno, da se višina listja, pritrjenega na žice, izmeri po prirezovanju ali navijanju.

Ta sprememba ne vpliva na enotni dokument.

4. Namakanje

Dodano je, da je vinogradniške parcele mogoče namakati. Za namakane parcele se zato zmanjša največja obremenitev na parcelo.

Ta sprememba ne vpliva na enotni dokument.

5. Kmetijsko-okoljska določba

V specifikaciji proizvoda se dodajo naslednje kmetijsko-okoljske določbe:

Obvezna je trajna zatravitev okoli parcel (ozar in medparcelnih površin, ki niso zasajene ali obdelovane). Ta obveznost ne velja pri obnovi ozar, zlasti zaradi posledic erozije ali izjemnih vremenskih razmer.

Ta sprememba običajno bolje upošteva družbene zahteve po zmanjšanju uporabe fitofarmacevtskih sredstev in prijaznosti do okolja.

Ta sprememba ne vpliva na enotni dokument.

6. Enološki postopki

Črtana je prepoved možnosti toplotne obdelave potrganega grozdja.

Cilj je omogočiti boljšo ekstrakcijo finih taninov in tako preprečiti, da bi bila v nekaterih letih, ko razmere za trgatev niso najboljše, pridelana prelahka vina.

Enotni dokument je zato spremenjen v točki 5.1.

7. Datum prometa med odobrenimi skladišči

Črtana je točka 4(b) oddelka IX poglavja I o datumu dajanja vina v promet med odobrenimi skladišči.

Ta sprememba ne vpliva na enotni dokument.

8. Prehodni ukrepi

Prehodni ukrepi, ki so se iztekli, so bili črtani iz specifikacije proizvoda.

Ta sprememba ne vpliva na enotni dokument.

9. Prijavne obveznosti

Prijavne obveznosti so bile spremenjene: bili sta bili dodani izjava o opustitvi proizvodnje in predhodna izjava o transakciji in prevzemu, preoblikovana je bila izjava o pakiranju, črtani pa sta bili izjava o obnovi ozar in izjava o pletju mladik.

Ta sprememba ne vpliva na enotni dokument.

10. Glavne točke, ki jih je treba preverjati

Poglavje 3 je bilo spremenjeno zaradi uskladitve besedila glavnih točk, ki jih je treba preverjati, v specifikacijah proizvodov območja Val de Loire.

Ta sprememba ne vpliva na enotni dokument.

11. Sklic na nadzorni organ

Besedilo sklica na nadzorni organ je usklajeno z besedilom, ki se pojavlja v drugih specifikacijah proizvodov za označbe. Gre zgolj za redakcijsko spremembo.

Ta sprememba ne vpliva na enotni dokument.

ENOTNI DOKUMENT

1. Ime

Saint-Pourçain

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

KRATEK OPIS

Gre za mirna in suha bela, rdeča in rosé vina.

Njihov najmanjši delež naravnega alkohola je 10,5 %.

V fazi pakiranja je vsebnost fermentirnih sladkorjev (glukoze in fruktoze) največ 4 g/l za bela in rosé vina ter največ 2 g/l za rdeča vina.

Rdeča vina ob trženju vsebujejo največ 0,3 g/l jabolčne kisline.

Rdeča vina imajo sadne (češnja, ribez itd.) in začimbne note (poper, koriander itd.) ter fino in nežno tanično strukturo; vina rosé so sadna in lososne barve; bela vina so sveža in živahna, z aromami sadja z belim mesom (eksotično sadje, agrumi itd.).

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %) Najnižja vsebnost skupnih kislin: v miliekvivalentih na liter Največja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

5. Enološki postopki

5.1. Posebni enološki postopki

1. Enološki postopki

Posebni enološki postopek

Po obogatitvi skupni volumenski delež alkohola v vinu ne presega 12,5 %.

Poleg navedene določbe se za enološke postopke pri teh vinih upoštevajo obveznosti, določene na ravni Unije ter v zakoniku o kmetijstvu in morskem ribolovu.

2. Omejitve

Omejitev pri pridelavi

Pri pridelavi rosé vin je prepovedano samostojno ali v mešanici z drugimi pripravki uporabljati oglje za enološko uporabo.

Uporaba lesenih trsk je prepovedana.

3. Pridelovalne prakse

Pridelovalna praksa

Najmanjša gostota zasaditve vinske trte je 4 000 trsov na hektar z največjo razdaljo med vrstami 2,50 metra.

Razdalja med trsi v isti vrsti mora biti med 0,90 metra in 1,20 metra.

Trsi se obrezujejo po naslednjih pravilih:

— sorti vinske trte gamay N in pinot noir N: mešana rez (enojni ali dvojni guyot, kordonska gojitvena oblika royat) z največ 12 očesi na trs;

— sorte vinske trte chardonnay B, sacy B in sauvignon B: mešana rez (enojni ali dvojni guyot, kordonska gojitvena oblika royat) z največ 14 očesi na trs.

Privezovanje je obvezno. Višina listja mora ustrezati zahtevam v specifikaciji proizvoda.

5.2. Največji donosi

1. 66 hektolitrov na hektar

6. Razmejeno geografsko območje

Trgatev, vinifikacija in obdelava vin potekajo na ozemlju naslednjih občin departmaja Allier: Besson, Bransat, Bresnay, Cesset, Chantelle, Chareil-Cintrat, Châtel-de-Neuvre, Chemilly, Contigny, Deneuille-lès-Chantelle, Fleuriel, Fourilles, Louchy-Montfand, Meillard, Monetay-sur-Allier, Montord, Saint-Pourçain-sur-Sioule, Saulcet, Verneuil-en-Bourbonnais (seznam sestavljen na podlagi uradnega geografskega kodeksa iz leta 2020).

7. Glavne sorte vinske trte

Chardonnay B

Gamay N

Pinot noir N

Sacy B

8. Opis povezave

Obdelava vinograda in obvladovanje donosov, ki se jima pridružujejo znanje in spretnosti vinarjev, dodatno poudarita močno povezavo med rjavo prstjo, plitvo prstjo ali peščeno-glinastimi tlemi gruščnatih gričev in teras ob rekah Allier in Sioule, ki jih odlikujejo dobre toplotne lastnosti, zmerne zaloge vode in kakovost vin:

— rdeča vina s sadnimi in začimbnimi notami ter fino in nežno tanično strukturo,

— sadna rosé vina lososne barve,

— sveča in živahna bela vina s prevladujočimi sadnimi aromami.

Prosta pot po reki Allier je omogočila trženje vina vse do Pariza, kjer so bila ta vina leta 1360 s kraljevim odlokom razvrščena v kategorijo visokocenovnih vin.

9. Drugi poglavitni pogoji (pakiranje, označevanje, ostale zahteve)

Manjša geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju se lahko navede ime manjše geografske enote pod pogojem, da:

(a) gre za ime kraja, zavedenega v katastru,

(b) je ta naveden v prijavi pridelka.

Dodatne informacije

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Velikost črk za dodatno ime „Val de Loire“, ki lahko dopolnjuje ime označbe porekla, niti po višini niti po širini ne presega dveh tretjin velikosti črk, ki sestavljajo ime označbe.

Povezava na specifikacijo proizvoda

http://info.agriculture.gouv.fr/gedei/site/bo-agri/document_administratif-3cec4b5b-5775-46ab-987f-9b17a1a53d41

(1) UL L 9, 11.1.2019, str. 2.